Et. 244/2024. sz. 1. melléklet

Fót Város Önkormányzata Képviselő-testületének .../.... (...) önkormányzati rendelete
a közterület használat szabályairól szóló 1/2023. (I.27.) önkormányzati rendelet módosításáról
Fót Város Önkormányzatának Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. és 14. pontjában meghatározott feladatkörében eljárva a következőket rendeli el:
1. §
A közterület használat szabályairól szóló 1/2023. (I. 27.) önkormányzati rendelet 11. § (7) bekezdése a következő h) ponttal egészül ki:
(Nem adható alkalmi- és mozgóárusításra – fenyőfa, húsvéti, karácsonyi és szilveszteri alkalmi cikkek kivételével - közterület használati engedély)
„h)	a Dózsa György út”
(területén kivéve, ha a kérelmező őstermelő.)
2. §
A közterület használat szabályairól szóló 1/2023. (I. 27.) önkormányzati rendelet
a)	11. § (7) bekezdés g) pontjában az „utca” szövegrész helyébe az „utca, valamint” szöveg,
b)	1. mellékletében foglalt táblázat 3. sor 3. mezőjében az „5.000,-Ft/hó” szövegrész helyébe a „20.000,- Ft/hó” szöveg és a „10.000,-Ft/hó” szövegrész helyébe a „35.000,- Ft/hó” szöveg,
c)	1. mellékletében foglalt táblázat 8. sor 3. mezőjében a „600” szövegrész helyébe az „1.000” szöveg,
d)	1. mellékletében foglalt táblázat 9. sor 3. mezőjében az „500” szövegrész helyébe a „700” szöveg
lép.
3. §
Hatályát veszti a közterület használat szabályairól szóló 1/2023. (I. 27.) önkormányzati rendelet 11. § (7) bekezdés f) pontjában a „ , valamint” szövegrész.
4. §
Ez a rendelet 2025. január 1-jén lép hatályba.
1

Általános indokolás
A Fót, Dózsa György út 1/1 és 1/3 helyrajzi szám alatti területek a Magyar Közút Nonprofit Zrt. tulajdonából és kezeléséből 2023. április 11. napján átkerültek Fót Város Önkormányzatának tulajdonába és kezelésébe, így lehetőség nyílt a Dózsa György út egységesebb arculatának kialakítására. A településkép védelmének és közlekedésbiztonság növelése érdekében – tekintettel arra, hogy a város egyik legforgalmasabb főútvonala, melynek adottságai nem kedvezőek a kirakodó árusításhoz – a Dózsa György úttal a 11. § (7) bekezdés h) ponttal történő kiegészítése szükséges.
 
A Hivatal a környező települések (Dunakeszi, Göd, Veresegyház) közterület használati díjaival összevetette a rendeletben foglalt díjtáblázatot, amely alapján az 1. melléklet 3., 8. és 9. pont díjtételeinek módosítása indokolt.
Részletes indokolás
Az 1. §-hoz 
A Dózsa György út rendezettebbé válása várható az árusítási tilalom bevezetésével.
A 2. §-hoz 
Növeli a közterület használatból származó bevételeket. A környező településekhez viszonyítva eddig jóval alacsonyabb áron biztosította az Önkormányzat a közterületen történő árusítást, az italautomata/csomagautomata és konténerek kihelyezését.
A 3. §-hoz 
Jogtechnikai pontosítás okán hatályát vesztő rendelkezés,
A 4. §-hoz 
Hatályba léptető rendelkezést tartalmaz.

Fót Város Önkormányzata Képviselő-testületének …/2024. (XII.12.) önkormányzati rendelete
a közterület használat szabályairól szóló 1/2023. (I.27.) önkormányzati rendelet módosításáról

1. Társadalmi hatások 

A rendelet módosításával a Dózsa György út képe pozitív irányba módosul, az út menti kirakodásból eredő balesetveszélyes szituációk megszűnnek. 
A díjtáblázat módosításának releváns társadalmi hatása nincs. 

2. Gazdasági, költségvetési hatások

Az Önkormányzat a módosítani kívánt díjtételek kapcsán marginális bevételnövekedésre tesz szert a közterületi engedélyekből kifolyólag. 

3. Környezeti hatások

A rendeletnek környezeti hatásai nincsenek.

4. Egészségügyi hatások

A rendelet egészségügyi hatásokkal nem bír.

5. Adminisztratív terheket befolyásoló hatások

A rendeletnek ilyen hatása nincs.

6. A jogszabály megalkotásának szükségessége, a jogalkotás elmaradásának várható következményei

A környező települések közterületi használati díjaihoz viszonyítva, a módosítani kívánt 3 darab díjtétel 
 
7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazása a meglévő tárgyi, személyi és pénzügyi feltételekkel adottak.

